ભાવનગર શહેર જિલ્લામાં જુલાઈ માસના મધ્યાંતરે ધોધમાર વરસાદ વરસ્યો હતો બે સપ્તાહ સુધી થયેલ મેઘ મહેરને પગલે જિલ્લામાં બાકી રહેલ વાવણી કાર્ય પૂર્ણ થયુ હતુ તો બીજી તરફ એક જ સારા વરસાદને લઈને નદીનાળા છલકાઈ જવા પામ્યા હતા ત્રણ તાલુકાઓને બાદ કરતા જિલ્લાના અન્ય તાલુકાઓમાં બાદ કરતા જિલ્લાના અન્ય તાલુકાઓમાં ખરીફ ખેત પેદાશોનું આજે ઉજળુ ચિત્ર જોવા મળી રહ્યુ છે. પરંતુ છેલ્લા એક સપ્તાહ કરતા વધુ સમયથી ગોરંભાયેલા વાદળોનોે દેખાવ સુંદર હોય છે પરંતુ સામાન્ય છાટા વરસતા નથી વાતાવરણમાં ભેજનું પ્રમાણ સતત વધી રહ્યુ હોવાના કારણે બફારાનું પ્રમાણ વધી રહ્યુ છે તો એ સાથે તાપમાન પણ નોંધપાત્ર રીતે સતત ઉંચુ જઈ રહ્યુ છે.